EkBass/fiwiki-20250220-pages-articles huggingface dataset:
Thure Lindhardt

Thure Frank Lindhardt (s. 24. joulukuuta 1974 Kööpenhamina) on tanskalainen näyttelijä, joka on esiintynyt teatterissa, elokuvissa ja televisiossa. Hän opiskeli näyttelijäntyötä Odensen teatterikoulussa ja valmistui sieltä vuonna 1998. Thure Lindhardtin vanhemmat ovat pappiskoulun rehtori Mogens Lindhardt ja ylilääkäri Anne Lindhardt. Thure kasvoi Roskildessa ja haaveili jo nuorena näyttelijänurasta, ja hän sai sivuroolin 12-vuotiaana Billie Augustin elokuvasta Pelle Valloittaja. Teatterilavalla Lindhardt on nähty muun muassa näytelmissä Shopping and Fucking (vuoden 1998 produktio Kööpenhaminassa), Antonius ja Kleopatra (Tanskan kuninkaallinen teatteri) ja Kamelianainen (vuoden 2000 produktio Gladsaxen teatterissa). Elokuvanäyttelijänä Lindhardt teki läpimurtonsa Kaspar Rostrupin draamassa Her i nærheden (2000), jossa hän esitti autistista Briania. Sivurooli elokuvassa Nordkraft (2005) palkittiin Robert-palkinnolla. Myöhempiä merkittäviä roolitöitä ovat olleet historiallinen vastarintadraama Liekki ja sitruuna (2008) ja komedia Blå mænd (2008) sekä kansainvälisistä tuotannoista Enkelit ja demonit (2009), Eddie: The Sleepwalking Cannibal (2012) ja 3096 päivää (2013). Lisäksi hän on esiintynyt televisiorooleissa vuodesta 1998 lähtien, tunnetumpina sarjat Blekingegade (2009–2010), Borgiat, maan ja taivaan valtiaat (2011–2013), The Spiral (2012) ja Silta (2015–2018). ==Lähteet== ==Aiheesta muualla== * * Luokka:Vuonna 1974 syntyneet Luokka:Tanskalaiset näyttelijät Luokka:Elävät henkilöt
Shanghain 6 tunnin ajo 2015

Shanghain 6 tunnin ajo 2015 oli FIA WEC sarjan kauden seitsemäs osakilpailu joka ajettiin Kiinan, Shanghaissa 30.10.-1.11.2015. == Aika-ajot == LMP1-pääluokan paalun nappasi Nr. 17 Porsche kolmikko Mark Webber, Brendon Hartley ja Timo Bernhard Porsche 919 Hybridillä. Nopeimman kierroksen veti Hartley. LMP2-luokassa paalupaikalle ajoi Nr. 26 G-Drive Racing kolmikko Roman Rusinov, Julien Canal ja Sam Bird. GTE Pro -luokan paalupaikan nappasivat Nr. 51 AF Corse -tiimin Ferrari Gianmaria Bruni ja Toni Vilander. GTE AM -luokan paalulle ajoi Nr. 98 Aston Martin Racing kolmikko Paul Dalla Lana, Pedro Lamy ja Mathias Lauda == Kilpailu == Shanghain kisa käytiin pääosin sateella. Kilpailun lähdössä Audi Nr. 7 osui radan seitsemännessä mutkassa Porschen Nr. 18 autoon joka pyörähti osuman seurauksena. Kilpailun viimeisillä kierroksilla Rebellion Racingin Nr. 12 pyörähti radan kymmenennessä mutkassa ja rikkoi autoaan. Tämän seurauksena radalle tuli hetkellisesti "FCY" eli koko radan keltaiset liput. Kilpailun joutuivat keskeyttämään ainoastaan kolme autokuntaa. LMP1-pääluokassa Porsche varmisti valmistajien mestaruutensa voitettuaan neljännen kisan peräkkäin. Voittoon Porsche 919 Hybrid -autonsa ajatti paalupaikalta startannut kolmikko Mark Webber, Timo Bernhard ja Brendon Hartley. LMP2-luokan voittoon paahtasivat Nr. 36 Signatech Alpine kolmikko Nelson Panciatici, Paul-Loup Chatin ja Tom Dillmann. Kyseiselle autokunnalle voitto oli kauden ensimmäinen. Toiseksi sijoittui luokkaa johtava Nr. 26 G-Drive Racing joka kasvatti pistejohtoaan toisena olevaan Nr. 47 KCMG -autokuntaan nähden 16 pisteeseen. GTE Pro-luokassa voittoon ajoi Porsche Nr. 91 kaksikko Richard Lietz ja Michael Christensen, ja näin Lietz kasvatti pistejohtoaan ennen kauden viimeistä Bahrainin osakilpailua. Vilander ja Bruni starttasivat luokan paalupaikalta, mutta joutuivat taistelemaan rajusti päästäkseen kakkossijalla maaliin. Vilander ajoi ennätykselliset neljä tuntia ja 21 minuuttia putkeen. Ferrari säilytti johtopaikkansa valmistajien sarjassa. GTE AM-luokan voitti Nr. 83 Ferrari kolmikko François Perrodo, Emmanuel Collard ja Rui Águas. Voiton ansiosta he säilyttivät mahdollisuutensa mestaruuteen Nr. 72 SMP Racingiin nähden joka jäi kilpailussa kolmanneksi. ==Lähteet== 2015 Luokka:FIA World Endurance Championship -kausi 2015
Tanqueray

200px|thumb|Litran pullo Tanqueray-giniä. Tanqueray on brittiläisen Diageon valmistama ginimerkki. Englantilaisesta alkuperästään huolimatta sen valmistus tapahtuu nykyään Skotlannissa. Tanqueray on London dry gin, sen alkuperästä ja tislaustavasta johtuen. Se on kahdesti tislattua ja mausteyrtit on lisätty jälkimmäisessä tislauksessa. Valmistusresepti on tarkoin varjeltu salaisuus, mutta sen tiedetään sisältävän ainakin katajanmarjaa, korianteria ja väinönputken juurta. Charles Tanqueray aloitti ginin tislaamisen Bloomsburyssa Lontoossa vuonna 1830. Tuotantolaitokset vaurioituivat pahoin 1940-luvulla toisen maailmansodan aikana useissa saksalaisten suorittamissa lentopommituksissa. Ehjänä selvinnyt laitteisto siirrettiin Cameron Bridgen kylään Skotlantiin. ==Aiheesta muualla== *Tanquerayn kotisivut Luokka:Ginit
Promised Land

Promised Land voi tarkoittaa ainakin seuraavia: * Promised Land, Elvis Presleyn albumi vuodelta 1975 * Promised Land, Queensrÿchen albumi vuodelta 1994 * Promised Land, elokuva vuodelta 1987 * Promised Land, Amos Gitain ohjaama israelilainen elokuva vuodelta 2004 * Promised Land, elokuva vuodelta 2012 * Luvattu maa (Promised Land), Enkelin kosketus -televisiosarjan spin- off-sarja vuosilta 1996–1999. == Katso myös == * Luvattu maa (täsmennyssivu)
Toriitti

Toriitti, (Th,U)SiO4, on harvinainen silikaattimineraali, joka sisältää toriumia ja uraania. Alkuaine torium löydettiin alkujaan tästä mineraalista, joka sai nimensä alkuaineen mukaan. Toriittia löysi ensimmäisenä 1828 Løvøyan saarelta, Norjasta, pappi ja mineralogi Hans Morten Thrane Esmark. Ruotsalainen kemisti Jöns Jacob Berzelius tunnisti Esmarkin löytämästä kivestä uuden alkuaineen, toriumin. Toriitin kidejärjestelmä on tetragonaalinen kuten zirkonin, mutta myös monokliininen ThSiO4-muunnos on olemassa ja tunnetaan nimellä huttoniitti. Toriitti on lähes aina radioaktiivista. ==Esiintyminen== Toriittinäytteitä löytyy useimmiten magmakivistä kuten pegmatiitista, sekä vulkaniitista ja joistain metamorfisista kivilajeista. Se esiintyy pieninä rakeina hiekassa, suuret kiteet ovat harvinaisia. Toriittia löytyy usein samoista paikoista kuin zirkonia, monatsiittia, gadoliniittia, fergusoniittia, uraniniittia, ja yttrialiittia. Toriitti on tärkeä malmi uraanille. Toriitin muunnos, jota usein kutsutaan "uranotoriitiksi", sisältää erityisesti paljon uraania ja sitä louhitaan Bancroftissa, Kanadan Ontariossa. Muita toriitin muotoja ovat "orangiitti", oranssin värinen variantti, ja "kalsiotoriitti", epäpuhdas muoto jossa on hivenmääriä kalsiumia. ==Ominaisuudet== Toriitti on metamiktaattinen mineraali, eli sen radioaktiivisuus muuttaa kiteiden rakennetta. Koska sen koostumus vaihtelee, mineraalin ominaispaino vaihtelee välillä 6,6–7,2 g/cm3. Mohsin kovuus on 4,5–5,0 ja mineraalin kiilto on tyypillisesti lasimainen tai pihkamainen. Toriitti on normaalisti mustaa, mutta myös tumman ruskeita, oransseja, kellertäviä ja tumman vihreitä muotoja on tavattu. == Lähteet == Luokka:Toriummineraalit Luokka:Uraanimineraalit Luokka:Silikaattimineraalit
Circuit of the Americasin 6 tunnin ajo 2015

Circuit of the Americasin 6 tunnin ajo 2015 oli FIA WEC -sarjan kauden 2015 viides osakilpailu, joka ajettiin Yhdysvalloissa, Circuit of the Americasin radalla 19. syyskuuta 2015. == Aika-ajot == LMP1:n nopeimman kierroksen teki Porschen sveitsiläiskuski Neel Jani. Hän ajoi yhdessä Romain Dumasin ja Marc Liebin kanssa. Edellisen paalupaikan ottanut Porsche-trio Mark Webber, Timo Bernhard ja Brendon Hartley hävisi nyt 0,164 sekuntia. LMP2-luokassa paalupaikalle ajoi Nr. 47 Oreca 05 -kolmikko Matthew Howson, Richard Bradley ja Nicolas Lapierre. GTE Pro -luokan paalupaikan ottivat Nr. Aston Martinin kaksikko Richie Stanaway ja Fernando Rees. Nr. 51 AF Corse -tiimin Ferrari Gianmaria Bruni ja Toni Vilander jäivät kuudenneksi. GTE AM -luokan paalulle ajoi Nr. 77 Porsche 911 RSR kolmikko Patrick Dempsey, Patrick Long ja Marco Seefried. == Kilpailu == LMP1-pääluokassa täysosuman nappasi Porschen kolmikko Mark Webber, Timo Bernhard ja Brendon Hartley, vaikka ryhmä kärsi minuutin stop-and-go -rangaistuksen kisassa sääntöjenvastaisesta varikkotoiminnasta. Audi miehitti sitten kaksi muuta koroketta palkintopallilla, kun toiseksi ajoi trio Andre Lotterer, Benoit Treluyer ja Marcel Fässler, ja kolmanneksi puolestaan Loïc Duval, Oliver Jarvis ja Lucas di Grassi. LMP2-luokan voittoon ajoivat Nr. 26 Ligier JS P2 kolmikko Roman Rusinov, Julien Canal ja Sam Bird. GTE Pro-luokassa voittoon ajoi Nr. 91 Porsche 911 RSR kaksikko Richard Lietz ja Michael Christensen. Nr. 51 AF Corse -tiimin Ferrari Gianmaria Bruni ja Toni Vilander sijoittuivat seitsemänneksi kärsittyään tekniikkamurheista ja menettäen varman palkintosijoituksen. GTE AM -luokan voitti Nr. 72 Ferrari F458 kolmikko Victor Shaytar, Andrea Bertolini ja Aleksey Basov. ==Lähteet== 2015 Luokka:FIA World Endurance Championship -kausi 2015
JibJab

JibJab on yhdysvaltalainen verkko- ja mobiilisovelluksia kehittävä yritys. Yrityksen perustivat veljekset Evan ja Gregg Spiridellis vuonna 1999. Nykyään JibJab omistaa verkkosivuston ja mobiilisovelluksen, joissa käyttäjä voi lisätä oman selfiensä osaksi videota, GIF-tiedostoa tai sähköistä korttia. Alun perin yritys aloitti julkaisemalla parodiavideoita verkkosivustollaan. Vuonna 2004 julkaistu Yhdysvaltain presidentinvaaleja koskeva video nimeltä "This Land" nousi suosituksi ja sai yli 80 miljoonaa katselukertaa. Vuonna 2006 JibJab lisäsi sivustoon JokeBox-nimisen osion, johon käyttäjät saattoivat lisätä omia videoita, kuvia, äänitiedostoja ja vitsejä. Sen jälkeen sivusto alkoi vähitellen laajentua alustaksi, joka keräsi yhteen kaikenlaista humoristista mediaa. Aluksi yritys ansaitsi rahaa lähinnä mainostuloilla, mutta myöhemmin se alkoi saada tuloja myös käyttäjien tekemistä ostoksista ja sivuston jäsenmaksuista. Sittemmin JibJab on julkaissut kaksi mobiilisovellusta. Toisessa sovelluksessa käyttäjät voivat lisätä oman selfiensä osaksi videota tai korttia, ja toisella luoda GIF-tiedostoja. Jälkimmäinen sovelluksista on saatavilla vain iOSille. == Lähteet == Luokka:Yhdysvaltalaiset verkkosivustot Luokka:Flash-animaatiot
Tongchuan

Tongchuan (, pinyin: Tóngchuān Shì) on prefektuuritason kaupunki Kiinan Shaanxin maakunnan keskiosassa. Kaupungin keskusta sijaitsee linnuntietä noin 62 kilometriä maakunnan pääkaupunki Xi'anista pohjoiseen. Prefektuurin pinta- ala on 3 882 neliökilometriä ja väkiluku 834 437 (2010). == Hallinnollinen jako == Piirikuntatasolla prefektuuri jaetaan 4 osaan seuraavasti: ; Kaupunkipiirit (3) * 1. Yaozhou (耀州区), 325 537 as. * 2. Wangyi (王益区), 200 231 as. * 3. Yintai (印台区), 217 509 as. ; Piirikunnat (1) * 4. Yijun (宜君县), 91 160 as. == Galleria == Bowl, Yaozhou ware, Northern Song dynasty, Cincinnati Art Museum.JPG|Kulho, joka on valmistettu Tongchuanissa 1100- tai 1200 luvulla. Vase, Yaozhou ware, Shaanxi province, China, Northern Song dynasty, 11th-early 12th century AD, stoneware with celadon glaze - Freer Gallery of Art - DSC05577.JPG|Vaasi, joka on valmistettu Tongchuanissa 1000- tai 1100-luvuilla. == Lähteet == == Aiheesta muualla == * Tongchuan Travel Guide (travelchinaguide.com) Luokka:Shaanxin kaupungit Luokka:Shaanxin prefektuurit
Compton–Belkovich torium anomalia

Compton–Belkovich-toriumanomalia on geologinen "hotspot" (vulkaaninen kompleksi) Kuussa. Se sijaitsee Kuun pimeällä puolella kahden kraatterin Compton ja Bel'kovich välillä, ja se löydettiin gammasädespektrometrilla 1998. Se on noin 32×18 km kokoinen alue, jolla on epätavallisen suuri pitoisuus toriumia, radioaktiivista alkuainetta. Kuusta Maahan tuodut kivinäytteet (Apollo-ohjelma) paljastavat kuun vulkaanisen toiminnan tapahtuneen 3–4 miljardia vuotta sitten, mutta Maahan näkymättämällä puolella vulkanismia on voinut esiintyä vielä n. 1 miljardia vuotta sitten. Sieltä ei ole tähän mennessä otettu näytteitä ja siten sen geologinen historia tunnetaan huonosti. Arvioitu toriumpitoisuus yltää 5,3 µg/g (5,3 mikrogrammaa grammassa kuuperää), kun taas aluetta ympäröivät basalttiylängöt sisältävät toriumia vain 0–2 µg/g. Verrattuna Maan toriumpitoisuuteen, 0,06 µg/g, Compton–Belkovich-alueen pitoisuus on huomattavan suuri. == Lähteet == Luokka:Kuun pinnanmuodot Luokka:Torium
Heikki Niva

Heikki Niva (s. 10. marraskuuta 1992 Tornio) on suomalainen kilpauransa päättänyt telinevoimistelija ja snookerpelaaja. Telinevoimistelussa Niva edusti Espoon Telinetaitureita. Hänen päätelineitään olivat nojapuut ja rekki. Nivan valmentajana toimi Mati Kirmes.http://voimistelu.fi/fi/Kilpavoimistelu/Miesten- telinevoimistelu/Maajoukkue/Heikki-Niva Vuonna 1996 voimistelun aloittanut kilpaili ensimmäisen kerran MM-kilpailuissa vuonna 2010 sijoittuen moniottelussa sijalle 102. Ensimmäisen SM-kultansa Niva saavutti samana vuonna nojapuilta. Vuoden 2014 EM-kilpailuissa Niva sijoittui parhaimmillaan 30:nneksi rekillä. Niva aloitti snookerin vuonna 2005 ja edustaa siinä Espoon Biljardikerhoa.http://www.espoonbiljardikerho.com/member_view.php?id=52 Hänen valmentajaan toimii Eurosportilla snookeria selostava Aki Kauppinen ja Niva käy pari kertaa kuukaudessa Turussa parin päivän treenisessioita yhdessä snookerammattilaisen Robin Hullin kanssa.http://www.hs.fi/urheilu/a1431227006564 Niva osallistui vuoden 2014 snookerin EM- kilpailuihin.http://www.vantaansanomat.fi/artikkeli/220581-heikki-niva-tahtaa- snookerin-ammattilaiseksi Niva on kertonut tavoitteekseen ammattilaisten Main tour-paikka 3-4 vuoden sisällä (2019-2020). == Lähteet == Luokka:Suomalaiset telinevoimistelijat Luokka:Suomalaiset snookerpelaajat Luokka:Vuonna 1992 syntyneet Luokka:Elävät henkilöt
BioShock Infinite

BioShock Infinite on Irrational Gamesin kehittämä ja 2K Gamesin julkaisema ensimmäisen persoonan ammuntapeli. Peli on BioShock-sarjan kolmas osa, BioShock 2:n jälkeen, tosin se ei ole jatkoa edellisiin BioShock-peleihin vaikkakin samoja piirteitä löytyykin runsaasti. ==Juoni== BioShock Infinite sijoittuu Columbiaan vuonna 1912, joka on taivaalla leijaileva värikäs kaupunki. USA rakensi kaupungin maailmannäyttelyä varten, mutta kun sieltä pommitettiin siviilejä, kaupunki on elänyt täydellisessä kaaoksessa. Pelaaja ohjaa entistä agenttia, Booker DeWittiä, joka on palkattu pelastamaan Elizabethin vankeudesta. Elizabethiä vartioi kuitenkin Songbird, joka on mystinen laulava vanginvartija. Elizabethillä on kuitenkin sangen outoja voimia, joista hän on itsekin hämillään.Voimat auttavat agenttia tiukoissa paikoissa tuoden lisää ammuksia, suojaa tai vaikkapa uusia kulkureittejä. Pakomatka Elizabethin kanssa Songbird kannoillaan on yhdistelmä toimintaa, seikkailua ja jännitystä. ==Ääninäyttelijät== ==Vastaanotto== Metacritic kerääjäsivustolla pelillä on 94/100 pistettä. Peli on saanut Game Critics Awards -palkinnon messujen parhaana pelinä. == Lähteet == == Aiheesta muualla == * * Luokka:Vuoden 2013 videopelit Luokka:BioShock Luokka:1910-luvulle sijoittuvat videopelit Luokka:Ensimmäisen persoonan ammuntapelit Luokka:Dystopiavideopelit Luokka:PlayStation 3 -pelit Luokka:Xbox 360 -pelit Luokka:Windows-pelit Luokka:MacOS-pelit Luokka:Steampunk-pelit Luokka:Yhdysvalloissa kehitetyt videopelit Luokka:Unreal Engine -pelit Luokka:Linux-pelit Luokka:Nintendo Switch -pelit Luokka:Irrational Games
Butades

Butades ( tai Boutadēs), usein virheellisesti Dibutades, oli antiikin kreikkalainen savenvalaja ja kuvanveistäjä, jota on pidetty ensimmäisenä reliefimuotokuvia keramiikkaan tehneenä. Hän oli kotoisin Sikyonista ja toimi Korintissa, ja hänet on sijoitettu arkaaiselle kaudelle noin vuoteen 650 eaa. == ”Kuvaamataiteen synty” == Butadeesta ja tämän tyttärestä Korasta (joissakin versioissa Kallirrhoe) kerrottiin myyttiä tai tarua, jolla antiikin aikana selitettiin piirustuksen, maalauksen tai kuvanveiston syntyä. Myytin nimeksi mainitaan usein myös muun muassa ”Piirustuksen alkuperä”. Myyttiä on kuvattu eri versioin ja tavoin eri aikoina. Antiikista se tunnetaan parhaiten Plinius vanhemman kertomana.Plinius vanhempi: Naturalis historia 35.12. Myytin mukaan piirustus sai alkunsa Korintissa, jossa Butadeen tytär Kora piirsi pois matkustavan rakastettunsa kasvojen varjon ääriviivan seinälle. Valon lähteenä oli kynttilä, lamppu tai aurinko. Butades teki piirustuksesta reliefin ja poltti sen kovaksi keramiikkauunissa. Näin tytär saattoi säilyttää kuvan rakastetustaan. Reliefi oli tallessa nymfaionissa Korintissa aina siihen saakka, kunnes Mummius tuhosi kaupungin. Plinius lisää, että Butades keksi myös savitöiden värjäämisen lisäämällä punaista väriä, sekä oli ensimmäinen, joka teki temppeleihin terrakottaisia kattokoristeita. Tarinasta on useita versioita. Giorgio Vasarin mukaan piirtäjä ei ollut nainen, vaan oman siluettinsa piirtänyt mies. Vasari tulkitsi Pliniusta siten, että maalaustaiteen toi Kreikkaan Egyptistä Lyydian kuningas Gyges, joka nähtyään tulen valossa lankeavan varjonsa piirsi seinälle oman ääriviivansa hiilellä. Vasari kertoo Pliniuksen lisänneen, että hieman myöhemmin miesten tavaksi tuli sommitella teoksiaan käyttämällä pelkästään viivoja ilman värejä. Myytti tuli erityisen suosituksi 1700-luvulta alkaen Euroopassa. Useat taiteilijat ovat tehneet siitä piirustuksia ja maalauksia. Venäläinen taiteilijakaksikko Komar & Melamid maalasi 1980-luvun alussa kuvan, jossa nainen maalaa lampun valossa Josef Stalinin kasvosiluettia. Teoksen nimi on Sosialistisen realismin synty. Tiedosto:Château de Versailles, salon des nobles, Dibutade ou l'Origine de la peinture, Jean-Baptiste Regnault.jpg|Jean-Baptiste Regnault, Maalaustaiteen alkuperä, 1785. Tiedosto:Joseph Wright of Derby. The Corinthian Maid. c.1782-5..jpg|Joseph Wright, Korintin neito, noin 1782-1785. Tiedosto:Joseph- Benoît Suvée (Belgian - The Invention of Drawing (recto); Sketch of Lower Leg Bones of Human Skeleton (verso) - Google Art Project.jpg|Joseph Benoit Suvée, Piirustustaiteen keksiminen, 1791. Tiedosto:Joseph Benoit Suvee, The Invention of the Art of Drawing, 1791. Groeningemuseum, Bruges.jpg|Joseph Benoit Suvée, Piirustustaiteen keksiminen, 1791. == Lähteet == Luokka:Antiikin kreikkalaiset kuvanveistäjät Luokka:Antiikin kreikkalaiset savenvalajat Luokka:Kreikkalainen mytologia
William Vainqueur

William-Jacques Vainqueur (s. 19. marraskuuta 1988 Neuilly-sur-Marne) on ranskalainen jalkapalloilija, joka on kotimaansa lisäksi pelannut Belgian, Venäjän, Italian ja Turkin sarjoissa. Oikeajalkainen Vainqueur on pelipaikaltaan puolustava keskikenttäpelaaja. == Ura == === Seurajoukkueura === Vainqueur on FC Nantesin kasvatti. Hän debytoi seuran edustusjoukkueen paidassa Ligue 1:ssä helmikuussa 2007 Olympique de Marseillea vastaan. Avausmaali syntyi Ligue 2:ssa lokakuussa 2009 Dijon Football Côte d’Oria vastaan. Yhteensä Vainqueur pelasi seuran paidassa 92 ottelua tehden yhden maalin. Elokuussa 2011 Vainqueur siirtyi Belgian Jupiler Pro Leaguen Standard Liègeen. Hän edusti seuraa kolmen kauden ajan pelaten 89 ottelua, joissa syntyi viisi maalia. Liègen paidassa Vainqueur debytoi myös Eurooppa-liigassa. Heinäkuussa 2014 Vainqueur siirtyi Venäjän valioliigan FK Dynamo Moskovaan. Moskovassa Vainqueur pelasi yhden kauden, jonka aikana hän teki 28 ottelussa kaksi maalia. Elokuussa 2015 Vainqueur siirtyi Italian Serie A:han AS Roman riveihin. Hän debytoi Serie A:ssa syyskuussa 2015 Carpi FC:tä vastaan. Muutamaa päivää myöhemmin Vainqueur teki Mestarien liiga -debyyttinsä BATE Borisovia vastaan. === Maajoukkueura === Vainqueur on pelannut Ranskan alle 19- ja alle 21-vuotiaiden maajoukkueessa kummassakin yhden ottelun. Hän voi edustaa aikuisten maajoukkuetasolla Ranskan sijaan myös Haitia, josta hänen vanhempansa ovat kotoisin.http://haitisports.com/forum/general-football- discussions/258-william-vainqueur-can-we-call-him-up == Lähteet == Luokka:Ranskalaiset jalkapalloilijat Luokka:Vuonna 1988 syntyneet Luokka:Elävät henkilöt
Shaqir Rexhepi

Shaqir Rexhepi (s. 21. lokakuuta 1987 Tetovo, Jugoslavia) on pohjoismakedonialainen jalkapalloilija. Hän on pelipaikaltaan keskuspuolustaja. Etniseltä taustaltaan Rexhepi on Pohjois-Makedonian albaaneja. Rexhepi on FK Shkëndijan kasvatti. Hän debytoi seuran edustusjoukkueessan Pohjois-Makedonian pääsarjassa kaudella 2006–2007. Seuraavaksi kaudeksi Rexhepi siirtyi toiseen pääsarjaseuraan FK Renovaan, jota hän edusti puolitoista vuotta. Sen jälkeen hänen peliuransa vei seuraavina viitenä kautena Bosniaan, Kosovoon, Turkkiin, Saudi-Arabiaan, Slovakiaan ja Romaniaan. Rexhepi siirtyi Veikkausliigan FC Honkaan keväällä 2014. Hongan valmentaja Shefki Kuqi ei pitänyt Rexhepiä kuitenkaan vakiokokoonpanossa, jonka vuoksi tilanteesta riitautuneena Rexhepin sopimus purettiin neljän pelatun ottelun jälkeen. Rexhepi sai kuitenkin keväällä 2015 sopimuksen Kuqin valmentaman, Ykkösessä pelanneen PK-35 Vantaan kanssa. Rexhepi on edustanut Pohjois-Makedonian alle 19-vuotiaiden ja 21-vuotiaiden maajoukkueita yhteensä 27 ottelussa. ==Lähteet== Luokka:Pohjoismakedonialaiset jalkapalloilijat Luokka:Vuonna 1987 syntyneet Luokka:Elävät henkilöt
We Happy Few

We Happy Few on Compulsion Gamesin kehittämä ja Gearbox Publishingin julkaisema selviytymiskauhupeli. Peli on julkaistu ensin ennakkojulkaisuna vuonna 2016. Pelin täysversio on julkaistu vuonna 2018 PlayStation 4:lle, Windowsille ja Xbox Onelle. We Happy Few sijoittuu vaihtoehtohistorialliseen vuoden 1964 Britanniaan kuvitteelliselle Wellington Wellsin paikkakunnalle. Saksa, jotka natsit eivät hallitse, on vetäytynyt paikkakunnalta salaisen sopimuksen jälkeen valloitettuaan Britannian ensin onnistuneesti toisessa maailmansodassa. Pelin päähenkilöt ovat virkamies Arthur Hastings, tämän lapsuudenystävä Sally Boyle ja sotaveteraani Ollie Starkey.Robertson, Adi: We Happy Few review: a creepy dystopia stuck to a bad game, The Verge 10.8.2018 We Happy Few on ottanut vaikutteita televisiosarjasta Saarroksissa, elokuvasta Brazil – tämän hetken tuolla puolen sekä kirjoista Vuonna 1984 ja Uljas uusi maailma. == Kehitys == Peliä rahoitettiin onnistuneesti Kickstarter- kampanjalla. Pelin tuottajan Sam Abbottin mukaan näkemys pelin laajuudesta alkoi erota kehittäjien ajatuksesta nopeasti pelin trailerin perusteella ennen ennakkojulkaisua. Palautteen perusteella studio muutti peliä myöhään kehitysvaiheessa pienestä roguelike-pelistä asiakkaiden haluamaan suuntaan. == Julkaisu == Pelin kehittäjät kertoivat ennakkojulkaisusta saatavien tulojen helpottaneen pelin laadun parantamista sekä studion laajentumista. Vuonna 2018 kehittäjät tarjosivat rahoja takaisin ennakkojulkaisuversion ostaneille kun pelin lopullisen julkaisun kerrottiin viivästyvän. Vuonna 2019 kehittäjät kertoivat pelistä julkaistavan epävirallinen beta-versio Linuxille ja OS X:lle. == Vastaanotto == Peli on saanut IGN:n arvostelussa arvosanaksi 7.3/10. == Lähteet == == Aiheesta muualla == * Luokka:Vuoden 2018 videopelit Luokka:1960-luvulle sijoittuvat videopelit Luokka:Dystopiavideopelit Luokka:Vaihtoehtohistoria Luokka:PlayStation 4 -pelit Luokka:Windows-pelit Luokka:Xbox One -pelit
Turkin parlamenttivaalit 2015 (marraskuu)

Turkin vuoden 2015 toiset parlamenttivaalit järjestettiin 1. marraskuuta 2015. Kesäkuun parlamenttivaalien jälkeen Turkkiin ei saatu muodostettua uutta hallitusta ja maata alkoi hallita väliaikainen hallitus. Marraskuun vaaleissa selvän voiton vei istuvaa presidenttiä Recep Tayyip Erdoğania tukeva AKP. Muut paikkoja saaneet puolueet olivat sosiaalidemokrattinen CHP, kansallismielinen MHP ja vasemmistolainen HDP.AK Party takes deputies from opposition parties Anadoly Agency 2.11.2015 ==Taustaa== Kesäkuun vaaleissa presidentti Erdoğanin perustama ja Ahmet Davutoğlun johtama konservatiivinen AKP menetti yksinkertaisen enemmistön parlamentissa, Selahattin Demirtasin johtama kurdimyönteinen HDP nousi parlamentiin, saaden 80 paikkaa.He ovat Turkin vaalien pääpelurit IL 30.10.2015 ==Tulokset== ===Kesäkuun vaalit=== # AKP 258 paikkaa # CHP 132 paikkaa # MHP 80 paikkaa # HDP 80 paikkaa ===Marraskuun vaalit=== # AKP 317 paikkaa # CHP 134 paikkaa # HDP 59 paikkaa # MHP 40 paikkaa ==Lähteet== == Aiheesta muualla == Luokka: Turkin vaalit Luokka: Vuoden 2015 vaalit
Mads Nissen

Mads Nissen (s. 1979) on tanskalainen valokuvaaja. Nissenin valokuva voitti World Press Photon vuoden lehtikuva -palkinnon vuonna 2014. Hän on kuvannut muun muassa Timelle, Newsweekille ja Der Spiegelille. ==Lähteet== Luokka:Vuonna 1979 syntyneet Luokka:Tanskalaiset valokuvaajat Luokka:Elävät henkilöt
Vesikosken voimalaitos

Vesikosken voimalaitos voi tarkoittaa seuraavia: * Vesikosken voimalaitos, vesivoimalaitos Loimijoessa Loimaalla * Vesikosken voimalaitos, vesivoimalaitos Pyhäjoessa Pyhäjärvellä
Restless

Restless voi tarkoittaa ainakin seuraavia: * Restless, Xzibitin albumi vuodelta 2000 * Restless, Sara Evansin albumi vuodelta 2003 * Restless, Traen albumi vuodelta 2006 * Restless, Gus Van Santin ohjaama elokuva vuodelta 2011 * Restless, William Boydin samannimiseen romaaniin perustuva brittiläinen minisarja vuodelta 2012 * Restless, suomalaisen SaraLee-yhtyeen aiempi nimi * USS Restless, korvetti HMS Periwinklen nimi Yhdysvaltain laivastossa vuosina 1942–1945 * Restless Records, yhdysvaltalainen levy-yhtiö.
Vesikosken voimalaitos (Pyhäjärvi)

Vesikosken voimalaitos on vesivoimalaitos Pyhäjoessa Pyhäjärvellä. Voimala otettiin käyttöön vuonna 1965. ==Katso myös== * Vesikosken ruukki ==Lähteet== ==Aiheesta muualla== * Kuva voimalaitoksesta Luokka:Suomen vesivoimalat Luokka:Suomen padot Luokka:Pyhäjärvi Luokka:Pyhäjoen vesistö
Georg Stahl

Georg Ernst Stahl (21. lokakuuta 1659 Ansbach – 14. toukokuuta 1734 Berliini) oli saksalainen kemisti, lääkäri ja filosofi. Stahlin syntymävuodesta on epäselvyyttä. Hänen epäillään syntyneen 21. lokakuuta 1659 Ansbachissa, mutta joissain lähteissä syntymävuodeksi 1960 ja syntymäpäiväksi 22. lokakuuta. Stahlin varhaisista vuosista on hyvin vähän tietoa. Hän sai lääkärintutkinnon Jenan yliopistosta tammikuussa 1684. Hän jäi opettamaan yliopistoon kemiaa. Kolme vuotta myöhemmin hän siirtyi lääkäriksi Weimariin ja 1694 liittyi Martin-Luther-Universität Halle-Wittenbergin yliopiston lääketieteelliseen tiedekuntaan. Hän opetti Hallessa lääketiedettä sekä kemiaa vuoteen 1715 saakka. 1715 Stahl siirtyi Berliiniin Fredrik I:n lääkäriksi. Hän kuoli 14. toukokuuta 1734 Berliinissä. Stahl tunnetaan muun muassa Flogiston-teorian kehittäjänä. Flogiston-teoria selitti aineen palamista ja se oli vallitseva teoria 1700-luvulla. ==Lähteet== Luokka:Vuonna 1659 syntyneet Luokka:Vuonna 1734 kuolleet Luokka:Saksalaiset kemistit Luokka:Saksalaiset filosofit Luokka:Saksalaiset lääkärit
John Mayow

John Mayow (joulukuu 1641, Looe – syyskuu 1679, Lontoo) oli englantilainen kemisti ja lääkäri. Mayow syntyi joulukuussa 1641 lähellä Looea, Cornwallissa. Hän pääsi opiskelemaan Oxfordin yliopistoon 1659. Vuonna 1670 hän valmistui lakitieteen kandidaatiksi ja sai oikeuden opiskella ja harjoittaa lääketiedettä. Hän tutki paljon palamista, ilmakehän koostumusta ja hengitystä. Vuonna 1678 hänet valittiin Royal Societyyn. Mayow kuoli syyskuussa 1679 Lontoossa. ==Lähteet== Luokka:Brittiläiset kemistit Luokka:Brittiläiset lääkärit Luokka:Vuonna 1641 syntyneet Luokka:Vuonna 1679 kuolleet
Hermann Boerhaave

Hermann Boerhaave (31. joulukuuta 1668 Voorhout – 23. syyskuuta 1738 Leiden) oli alankomaalainen lääkäri ja kasvitieteilijä. Boerhaave syntyi 31. joulukuuta Voorhoutissa. Hänen isänsä oli Reverend Jacobus Boerhaave ja äitinsä Hagar Daelder. Boerhaaven äiti kuoli Boerhaaven ollessa viisivuotias, ja isä vuonna 1683. Boerhaave aloitti opinnot Leidenin yliopistossa 1684 pääaineenaan teologia ja filosofia. Hän sai filosofian tutkinnon vuonna 1690. Valmistuttuaan Boerhaaven kiinnostui lääketieteestä ja valmistuikin lääkäriksi kolme vuotta myöhemmin 1693. Vuonna 1701 hänet valittiin Leidenin yliopistoon luennoimaan lääketieteestä. Vuonna 1709 hänet valittiin kasvi- ja lääketieteen professoriksi Leideniin. Vuonna 1710 hän avioitui Maria Drolenvaux'n kanssa. He saivat yhteensä neljä lasta. Vuonna 1718 hänet valittiin myös kemian professoriksi. Boerhaave suoritti kemiallisia mittauksia tarkkaillen lämpötiloja. Hän oli ensimmäinen, joka eristi urean virtsasta. Häntä pidetään myös kliinisen lääketieteen opetuksen kehittäjänä. ==Lähteet== == Aiheesta muualla == Luokka:Alankomaalaiset lääkärit Luokka:Alankomaalaiset kasvitieteilijät Luokka:Ranskan tiedeakatemian jäsenet Luokka:Royal Societyn ulkomaiset jäsenet Luokka:Vuonna 1668 syntyneet Luokka:Vuonna 1738 kuolleet
Uusi Meikäläinen

Uusi Meikäläinen oli Yhdysvalloissa ainakin vuosina 1903, 1905 ja 1909 tai mahdollisesti vuosien 1902–1909 ajan ilmestynyt amerikansuomalainen sosialistinen pilalehti. Suomen kenraalikuvernööri Nikolai Bobrikovin lakkautettua suomalaisen Matti Meikäläinen -pilalehden Urho A. Mäkelä (tai Mäkinen ) perusti Yhdysvaltoihin Uusi Meikäläinen -nimisen pilalehden. Sen toimittajana ja piirtäjänä työskenteli John Hakola, joka käytti nimimerkkiä Tahvo Tohmolainen. Uutta Meikäläistä painettiin Pohjan Tähti -sanomalehden kirjapainossa Massachusettsin Fitchburgissa, mutta kesällä 1903 Mäkinen riitautui sen omistajan A. Heissonin kanssa, jolloin pilalehteä varten perustettiin Worcesteriin Amerikan Suomalainen Työväen Kirjapaino-Osakeyhtiö. Yhtiön johtokunta päätti ryhtyä julkaisemaan Amerikan Suomalainen Työmies -nimistä sanomalehteä, josta pian muotoutui Michiganin Hancockiin muuttanut Työmies. Uuden Meikäläisen julkaisupaikkana mainitaan vuosina 1905 ja 1909 Massachusettsin Quincy ja sen julkaisijoina esiintyvät alun Uusi Meikäläinen Kustannusyhtiön lisäksi John Hakola & Co. vuonna 1905 ja Kolu & Meriläinen vuonna 1909. Lehden lakattua sen tilalle perustettiin Amerikan Matti, jota John Salminen julkaisi ainakin vuonna 1910. John Hakola jatkoi pilapiirrosten tekemistä 1910-luvulla Työmiehen julkaisemaan Lapatossu-lehteen. ==Lähteet== Luokka:Amerikansuomalaiset aikakauslehdet Luokka:Pilalehdet
Criteria Studios

Criteria Studios on Miamissa, Floridassa sijaitseva äänitysstudio, jonka Mack Emerman perusti vuonna 1958. Vuonna 1999 studio nimettiin uudelleen muotoon The Hit Factory Criteria Miami. Studiossa on äänitetty yli 200 Yhdysvalloissa kultaa tai platinaa myynyttä äänitettä. Niihin lukeutuvat ”Layla”, ”I Got You (I Feel Good)”, Eat a Peach ja Hotel California. == Aiheesta muualla == *Sivusto. Luokka:Yhdysvaltalaiset musiikkistudiot Luokka:Miami
Confident

Confident on yhdysvaltalaisen laulajan ja lauluntekijän Demi Lovaton viides studioalbumi. Se julkaistiin 16. lokakuuta 2015. Single ”Cool for the Summer” julkaistiin 16. heinäkuuta 2015 ja se oli korkeimmillaan yhdentenätoista Yhdysvaltain Billboard Hot 100 -listalla. Albumin toinen single ”Confident” julkaistiin 18. syyskuuta 2015 ja se on ollut parhaimmillaan listan sijalla 31. Levyllä vierailevat australialainen rap-artisti Iggy Azalea ja yhdysvaltalainen rap-artisti Sirah. Lovato osallistui useimpien kappaleiden kirjoittamiseen ja teki yhteistyötä sellaisten lauluntekijöiden ja tuottajien kanssa kuten Max Martin, Ryan Tedder, Steve Mac, Rami ja Stargate. Albumi debytoi ykkösenä Kanadassa ja pääsi kymmenen parhaan joukkoon Australiassa, Belgiassa, Irlannissa, Italiassa, Alankomaissa, Uudessa-Seelannissa, Norjassa, Britanniassa ja Yhdysvalloissa. == Kappaleet == # # # # # # # # # # # === Deluxe edition bonuskappaleet === # * # # # == Arvostelut == * Metacritic: 74/100Metacritic aggregate * Allmusic: Allmusic review * Entertainment Weekly: B+Entertainment Weekly * Rolling Stone: Rolling Stone == Lähteet == Luokka:Vuoden 2015 albumit Luokka:Demi Lovaton albumit
Malvina Reynolds

Malvina Reynolds (o.s. Milder, 23. elokuuta 1900 San Francisco, Kalifornia – 17. maaliskuuta 1978 Berkeley, Kalifornia) oli yhdysvaltalainen folklaulaja ja -lauluntekijä ja poliittinen aktivisti. Hänen tunnetuimpia laulujaan ovat ”Little Boxes”, ”What Have They Done to the Rain” ja ”Morningtown Ride”.2006-2014 Malvina Reynolds: Song Lyrics and Poems, toim. Charles H. Smith & Nancy Schimmel, Western Kentucky University. Viitattu 1.11.2015. Malvina Reynolds syntyi San Franciscossa juutalaiseen ja pasifistihenkiseen maahanmuuttajaperheeseen. Hän opiskeli romaanista filologiaa Kalifornian yliopiston Berkeleyn kampuksella ja suoritti tohtorintutkinnon 1938. Hän avioitui kirvesmiehenä ja ammattiyhdistysaktiivina toimineen William ”Bud” Reynoldsin kanssa vuonna 1934, ja heidän ainoasta lapsestaan varttui niinikään laulajana ja lauluntekijänä tunnettu Nancy Schimmel. Jo 1920-luvulla Malvina Reynolds oli soittanut viulua eräässä tanssiorkesterissa ja kirjoitellut lauluja miehensä kanssa järjestämiinsä poliittisiin kampanjoihin, mutta lauluntekijän uransa hän aloitti vakavammin vasta noin 50-vuotiaana tavattuaan Pete Seegerin, Earl Robinsonin ja muita folk-tyylin muusikoita. Hän myös palasi vielä Kalifornian yliopistoon opiskelemaan musiikin teoriaa. Reynolds levytti laulujaan itsekin, mutta tunnetuimmat versiot niistä ovat usein muiden artistien esittämiä. Laulun ”Little Boxes” levytti muun muassa Pete Seeger, ja muita Reynoldsin lauluja tunnetuksi tehneitä artisteja olivat The Searchers, The Seekers, Marianne Faithfull, Melanie Safka, Harry Belafonte ja Joan Baez. Myöhempinä vuosinaan Malvina Reynolds kirjoitti lauluja ja muuta materiaalia julkisen PBS-televisiokanavan suosittuun lastenohjelmaan Seesamtie, jossa hän myös toisinaan esiintyi hahmona nimeltä Kate. Vähän ennen Reynoldsin kuolemaa 1978 hänestä valmistui elämäkerrallinen dokumenttielokuva Love It Like a Fool. ==Musiikkialbumeja== Lähde: * 1960: Another County Heard From (Smithsonian Folkways) * 1967: Malvina Reynolds Sings the Truth (Columbia) * *1970: Artichokes, Griddle Cakes, and Other Good Things (Vida, Pacific Cascade) * 1971: Malvina Reynolds (Century City Records) ** suomalainen Love Records uudelleenjulkaisi tämän 1977 nimellä West Coast Woman * 1972: Malvina (Cassandra Records) * 1973: Funny Bugs, Giggleworms and Other Good Friends (yhdessä Nancy Ravenin kanssa, Vida / Pacific Cascade) * 1975: Held Over (Cassandra Records) * 1978: Magical Songs (Cassandra Records) * 1980: Mama Lion (Cassandra Records, Amigo) ==Lähteet== Luokka:Yhdysvaltalaiset laulaja- lauluntekijät Luokka:Yhdysvaltalaiset folkmuusikot Luokka:Yhdysvaltalaiset kansalaisaktivistit Luokka:Vuonna 1900 syntyneet Luokka:Vuonna 1978 kuolleet
Marina di Camerota

Marina di Camerota on eteläitalialainen taajama, joka sijaitsee Camerotan kunnassa, Salernon maakunnassa, Campaniassa. Kaupungissa asuu noin 2 700 henkilöä. == Maantiede == Marina di Camerota sijaitsee Cilenton eteläosassa, Tyrrhenanmeren rannalla ja kaupungissa sijaitsee Camerotan kunnan satama. Etäisyys Camerotan keskustaan on viisi kilometriä, Palinuroon kahdeksan kilometriä, Salernoon 90 kilometriä ja Napoliin 200 kilometriä. Marina di Camerota on Campanian eteläisin kunta. Kaupungin alueelle ulottuu Vallo di Dianon kansallispuisto, ja sen luontoa leimaavat macchiapensastot. == Turismi == Marina di Camerota on etenkin kesällä yksi Etelä-Italian suosituimmista turistikohteita Tyrrheanmeren kirkkauden ja laadun vuoksi. Kunta on ansainnut Sinilippu-palkinnon, joka myönnetään vesistöjen ja rantojen puhtaudeusta ja kauneudesta vuosittain vuodesta 2000 alkaen. Marina di Camerotassa on myös mielenkiintoisia paleontologisia luolia, joista on löydetty ihmisen fossiileja 1980-luvulla. Yhteen näistä luolista on tehty pieni museo, joka sijaitsee Lentiscellan rannalla. Museossa on nähtävillä "Capreran leijonan -kuunari" (Leone di Caprera), jolla ylitettiin Atlantin valtameri Montevideosta Livornoon vuosina 1880–1881. Muita alueen nähtävyyksiä ovat muun muassa rannikolla sijaitsevat vartiotornit, jotka rakennettiin Bourbon-suvun vallan aikana 1800-luvun alkupuolella. Ne olivat osa paikallista puolutusjärjestelmää, sillä niiden avulla saatiin esimerkiksi välitettyä nopeasti viestiä eteenpäin uhkaavasta vaarasta. == Historia == Muuttoliike Marina di Camerosta Etelä-Amerikkaan ja erityisesti Venezuelaan oli vilkasta 1800-luvun lopulla. 1900-luvulla muuttoliike kääntyi takaisin, ja monet italialaiset juuret omaavat venezuelalaiset ovat muuttaneet Marina di Cameroon. Kaupungilla on vahvat suhteet Etelä-Amerikkaan, ja muun muassa sen pääkatu on nimetty Simón Bolívarin mukaan. ==Lähteet== ==Aiheesta muualla== Luokka:Salernon maakunta Luokka:Italian kylät
The Rumour

The Rumour oli alun perin vuosina 1976–1982 toiminut brittiläinen rock-yhtye, joka tunnettiin parhaiten Graham Parkerin taustayhtyeenä. Myös Parkerin ensimmäiset soololevytykset julkaistiin nimellä Graham Parker & The Rumour. Yhtye teki comeback-kiertueita vielä 2010-luvulla, jolloin se toimi jälleen Parkerin taustayhtyeenä. The Rumour lopetti toimintansa Britannian- kiertueeseen lokakuussa 2015. == Diskografia == * Max, Mercury Records (1977) * Frogs Sprouts Clogs and Krauts (1979) * Purity Of Essence (1980) Luokka:Brittiläiset rockyhtyeet
Sex on the Beach

Sex on the Beach on vodkasta, persikkasnapsista sekä appelsiini- ja karpalomehusta valmistettava drinkki. Juoma sai alkunsa floridalaisen alkoholiyhtiön hankkeesta lisätä persikkasnapsin kysyntää drinkkireseptikilpailun avulla. Kisan voitti Ted Pizio kehittämällään drinkillä ”Sex on the Beach”. Juoma valmistetaan tavallisesti highball-lasiin. == Ainesosat == Kansainvälisen baarimikkoliiton IBA:n standardiresepti: * 4 cl vodkaa * 2 cl persikkasnapsia * 4 cl karpalomehua * 4 cl tuoretta appelsiinimehua == Lähteet == Luokka:Drinkit
Gibbon Wakefield

Edward Gibbon Wakefield (20. maaliskuuta 1796 Lontoo, Englanti – 16. toukokuuta 1862 Wellington, Uusi-Seelanti) oli brittiläinen siirtomaapoliitikko. Julkaisuissaan hän ajoi siirtomaiden itsenäistymistä.Otavan Iso tietosanakirja, osa 9 vuodelta 1965, palsta 755 Vuonna 1839 hän lähetti omasta aloitteestaan Uuteen-Seelantiin Cookinsalmen rannalle Port Nicholsoniin 1200 siirtolaistaOtavan Suuri Ensyklopedia, s. 7565. Vuosina 1839–1849 hän toimi New Zealand Companyn johtajana ja vaikutti merkittävästi Uuden-Seelannin siirtolaisasutusjärjestelyihin. Australiassa hän määräsi, ettei maata enää jaettaisi siirtolaisille vaan näiden pitäisi maksaa siitäOtavan Suuri Ensyklopedia, s. 640 Hän toimi myös lordi Durhamin sihteerinä. Vuonna 1853 Wakefield siirtyi Uuteen-Seelantiin, mistä lähtien hän oli jonkin aikaa Uuden-Seelannin vaikutusvaltaisin henkilö. == Lähteet == Luokka:Brittiläiset poliitikot Luokka:Vuonna 1796 syntyneet Luokka:Vuonna 1862 kuolleet
Loïc Pietri

Loïc Pietri (s. 27. elokuuta 1990) on ranskalainen judoka, joka on kilpaillut alle 81 kg:n painoluokassa vuodesta 2008. Pietri voitti maailmanmestaruuden Rio de Janeirossa 2013 kukistettuaan loppuottelussa georgialaisen Avtandil Tšrikišvilin. Hän saavutti MM-hopeaa Astanassa 2015 hävittyään finaalissa japanilaiselle Takanori Nagaselle. Hän sai MM-pronssia Tšeljabinskissa 2014 ja sijoittui viidenneksi 2011. Hän saavutti joukkuekilpailun MM-pronssia Budapestissa 2017. Pietri saavutti Bakun Euroopan kisoissa 2015 kultaa joukkuekilpailussa ja pronssia 81 kg:n sarjassa. Hän sai EM-kilpailujen 81-kiloisissa hopeaa Montpellier’ssa 2014 ja pronssia Budapestissa 2013 sekä joukkuekilpailussa hopeaa 2011 ja pronssia 2014. Pietri voitti alle 20-vuotiaiden maailman- ja Euroopan-mestaruuden 2009. Hän on saavuttanut Masters-, Grand Slam- ja Grand Prix -kilpailuissa kaksi turnausvoittoa, kaksi kakkossijaa ja kaksi kolmossijaa. Maailmancupeissa ja Continental Open -kilpailuissa hänellä on yksi voitto ja kaksi kolmossijaa. == Lähteet == Luokka:Ranskalaiset judokat Luokka:Vuonna 1990 syntyneet Luokka:Elävät henkilöt
Sarm West Studios

SARM Studios (tunnettu aiemmin nimillä Sarm West Studios, Basing Street Studios ja Island Studios) on Lontoon Notting Hillissä sijaitseva äänitysstudio. Sen perusti Chris Blackwell, jolloin se toimi Island Recordsin alaisuudessa. SARM on lyhenne sanoista Sound and Recording Mobiles. Studio on rakennettu entisen kirkon tiloihin. Siellä ovat levyttäneet lukuisat kuuluisat yhtyeet ja artistit, kuten Iron Maiden, Bob Marley, Led Zeppelin, Jethro Tull, Roxy Music, Cat Stevens, Emerson Lake & Palmer ja Rihanna. Vuonna 1970 silloisessa Island Studiosissa nauhoitettiin samanaikaisesti kaksi hyvin kuuluisaa albumia, Jethro Tullin Aqualung ja Led Zeppelinin Led Zeppelin III. Vuonna 1984 studiossa nauhoitettiin Band Aid -kokoonpanon hyväntekeväisyyssingle ”Do They Know It’s Christmas?”. == Aiheesta muualla == *Virallinen sivusto Luokka:Brittiläiset musiikkistudiot Luokka:Lontoon kulttuuri
Sinine Äratus

Sinine Äratus (suom. Sininen herätys, engl. Blue Awakening) on Viron konservatiivisen kansanpuolueen entinen nuorisojärjestö. Yhdistys perustettiin Tartossa marraskuussa 2012 nimellä Konservatiivsed Noored. Järjestön nimi muutettiin nykyiseen muotoon vuoden 2013 lopussa. Järjestö on aatteeltaan kansallismielinen ja haluaa edistää Viron kansallista herätystä. Nuorisojärjestön puheenjohtaja on Eino Rantanen. Järjestön puheenjohtajina ovat aiemmin toimineet europarlamentaarikko Jaak Madison ja kansanedustaja Ruuben Kaalep. Järjestö järjestää vuosittain 24. helmikuuta pidettävän Viron itsenäisyyspäivän soihtukulkueen Tallinnassa. Nuorisojärjestö järjestää jäsenilleen vuosittain kesäleirin. Sinine Äratus oli aiemmin European Young Conservativesin jäsen, mutta se erotettiin järjestöstä kesäkuussa 2017 johtuen Turkin hallintoon ja islamiin kohdistuneesta kritiikistä. Heinäkuussa 2024 nuorisojärjestö erosi EKRE:stä ja liittyi uuden Viron Kansallismieliset ja Konservatiivit -puolueen nuorisojärjestöksi. == Ideologia == Järjestö on kansallismielinen ja haluaa edistää Viron kansallista herätystä. Vuonna 2013 järjestö julisti vastustavansa globalisaatiota ja monikulttuurisuutta. Järjestö vastustaa Viron ja Venäjän välistä rajasopimusta ja katsoo, että Viron hallituksella ei ole oikeutta luovuttaa Venäjälle maa-aluetta, jota Venäjä miehittää. == Johtohenkilöt == === Puheenjohtajat === * Mait Kraun (30.11.2012−11.12.2013) * Ruuben Kaalep (11.12.2013−11.7.2014) * Jaak Madison (11.7.2014−18.6.2016) * Melvin Ohtla (18.6.−27.6.2016) * Triin Kuusk (4.7.2016−11.10.2016) * Ruuben Kaalep (11.10.2016−27.7.2019) * Helen Rebane (27.7.2019–5.9.2020) * Karl Juhan Bahovski (5.9.2020–23.7.2021) * Eino Rantanen (23.7.2021–) == Lähteet == == Aiheesta muualla == * Kotisivut Luokka:Poliittiset nuorisojärjestöt Luokka:Viron politiikka
Matti Helminen

Matti Helminen on muun muassa seuraavien henkilöiden nimi: * Matti Helminen (1931–2015), biologi, Luontoillan raadin jäsen * Matti Helminen (s. 1975), kilpapyöräilijä.
HMS Conqueror (1881)

HMS Conqueror oli Britannian kuninkaallisen laivaston vuonna 1881 vesillelaskettu Conqueoror-luokan ironclad-taistelulaiva. == Valmistus == Alus tilattiin Chathamin telakalta, missä köli laskettiin 28. huhtikuuta 1879. Alus laskettiin vesille 8. syyskuuta 1881 ja se valmistui maaliskuussa 1886.Gardiner, Robert s. 28 == Palvelus == Alus romutettiin vuonna 1907. == Lähteet == * * === Viitteet === Luokka:Conqueror-luokan taistelulaivat Luokka:Chathamin telakan valmistamat alukset
Matti Helminen (biologi)

thumb|Matti Helminen Luontoillassa vuonna 2005 Matti Olavi Helminen (14. lokakuuta 1931 Helsinki – 9. lokakuuta 2015 Hyvinkää) oli suomalainen eläintieteilijä. Hän loi Metsähallituksen luontopalvelut, joka vastaa koko maan suojelualueiden hoidosta. Kansallispuistojen määrä lisääntyi hänen uransa aikana yhdeksästä 28:aan. Hän oli 1967–1996 Helsingin yliopiston riistabiologian dosentti.Virkamiehet, Helsingin yliopisto, viitattu 2.11.2015 Helminen oli yksi radion ja television Luontoilta-ohjelman asiantuntijoista. Hän oli Maailman luonnonsäätiön hallituksen jäsen, varapuheenjohtaja ja suojelutoimikunnan puheenjohtaja ja toimi myös monissa muissa luottamustehtävissä. Helminen havaitsi ensimmäisenä, että merikotkien määrä Suomessa väheni ympäristömyrkkyjen vaikutuksesta. Hän oli hiipumassa olleen metsäpeuran siirtoistutusten keskeisiä vaikuttajia. ==Tunnustukset== * Alfred Toepfer -mitali * Marianmaan ristin ritarikunta, Viron arvokkain ansiomerkki ulkomaalaisille, 2006 ==Julkaisut== * Composition of the Finnish populations of capercaillie, Tetrao urogallus, and Black grouse, Lyrurus tetrix, in the autumns of 1952-1961, as revealed by a study of wings, Matti Helminen. Tekijä, 1963. - (Riistatieteellisiä julkaisuja, ISSN 0015-2447; 23). (Diss. Helsingin yliopisto.) - Suomen riistanhoitosäätiö, 1963. - (Riistatieteellisiä julkaisuja; 23). * Suomen riistanhoito-säätiön julkaisut vuosina 1946-1964. Suomen riistanhoito-säätiö, 1966. * Eläinten ihmeellinen maailma: lisänä eläinsanakirja sekä eläinkunnan järjestelmätaulukko, toimituksen eläintieteen asiantuntijana Matti Helminen. Valitut Palat, 1969 * Viramo, Juha, Helminen, Matti: Lampi, Mirja. Oulangan kansallispuisto. Metsähallitus: 1980. ISBN 951-46-4404-2. * Helminen, Matti: Aalto, Marjatta, Suomalainen luonto: kotimaan maisema lähikuvassa, Valitut Palat, 1981 ISBN 951-9078-83-5 * Helminen, Matti: Veijonen, Ritva. Metsäpeuran paluu Kuhmosta Suomenselälle, Maailman luonnon säätiö. Suomen rahasto: 1982 ISBN 951-99406-9-3. * Helminen, Matti: Stén, Ilkka, Stenman, Olavi, Lokki, Juhani (toim.). Lintukirja. Valitut Palat, 1971 - uusin painos: Valitut Palat, 1995 ISBN 951-584-116-X. *Kaja Peterson, Teet Koitjärv, Üllas Ehrlich, Antti Haapanen, Matti Helminen. Eesti kaitsealad ja nende juhtimine. Säästva Eesti Instituut, 2001 ISBN 9985-9282-7-X == Lähteet == Luokka:Suomalaiset biologit Luokka:Vuonna 1931 syntyneet Luokka:Vuonna 2015 kuolleet
HMS Hero (1885)

HMS Hero oli Britannian Kuninkaallisen laivaston vuonna 1885 vesillelaskettu Conqueoror-luokan ironclad-taistelulaiva. == Valmistus == Alus tilattiin Chathamin telakalta, missä köli laskettiin 11. huhtikuuta 1884. Alus laskettiin vesille 27. lokakuuta 1885 ja se valmistui toukokuussa 1888.Gardiner, Robert s. 28 == Palvelus == Alus upotettiin maalilaivana 18. helmikuuta 1908. == Lähteet == * * === Viitteet === Luokka:Conqueror-luokan taistelulaivat Luokka:Chathamin telakan valmistamat alukset
Conqueror

Conqueror voi tarkoittaa seuraavia asioita: *Conqueror, brittiläinen panssarivaunu *USS Conqueror, Yhdysvaltain laivaston rannikkomiinanraivaaja ;Britannian kuninkaallinen laivasto *Conqueror-luokka (taistelulaiva), monitoriluokka *Conqueror-luokka (linjalaiva), linjalaivaluokka *HMS Conqueror (1745), 8-tykkinen polttolaiva *HMS Conqueror (1758), 68-tykkinen kolmannen luokan linjalaiva *HMS Conqueror (1773), 74-tykkinen kolmannen luokan linjalaiva *HMS Conqueror (1801), 74-tykkinen kolmannen luokan linjalaiva *HMS Conqueror (1855), potkurilla varustettu Conqueror-luokan 101-tykkinen ensimmäisen luokan linjalaiva *HMS Conqueror, 89-tykkinen linjalaiva *HMS Conqueror (1881), Conqueror-luokan monitori *HMS Conqueror (1911), Orion- luokan taistelulaiva *HMS Conquerorin piti olla Lion-luokan taistelulaiva *HMS Conqueror (S48), Churchill-luokan ydinsukellusvene == Muut == *Conqueror Records, yhdysvaltalainen levymerkki *Conqueror (Jesu), Jesun albumi *Conqueror (Gates and Slumber), Gates and Slumberin albumi * Conqueror, videopeli
New Rising Suns

New Rising Suns on oululainen Antti Annusen johtama yhtye. Annunen mainitsee tuolloin vielä nimettömän yhtyeen jo keväällä 2006 ilmestyneessä Radiopuhelimet-kirjassa jatkona Luxury Spit -yhtyeelle.http://www.45special.com/fi/ohjelma/keikat/2013/2040 https://fi- fi.facebook.com/events/192617134226636/ Yhtyeen esikoisalbumi Psychedelic Sound Romance julkaistiin syyskuussa 2017.https://www.facebook.com/New-Rising- Suns-419646541450477/ == Lähteet == == Aiheesta muualla == * New Rising Suns Soundcloudissa * New Rising Suns Facebookissa Luokka:Suomalaiset yhtyeet
HMS Cyclops (1871)

HMS Cyclops oli Britannian kuninkaallisen laivaston vuonna 1871 vesillelaskettu Cyclops-luokan monitori. == Valmistus == Alus tilattiin Thames Ironworks and Shipbuilding Companyltä ja sen köli laskettiin 10. syyskuuta 1870. Alus laskettiin vesille 18. heinäkuuta 1871 ja se valmistui 4. toukokuuta 1877.Gardiner, Robert s. 25 == Palvelus == Alus otettiin palvelukseen tammikuussa 1872 ja se myytiin romutettavaksi vuonna 1903. == Lähteet == * * === Viitteet === Luokka:Cyclops-luokan monitorit Luokka:Thames Ironworks and Shipbuilding Company
HMS Gorgon (1871)

HMS Gorgon oli Britannian kuninkaallisen laivaston vuonna 1871 vesillelaskettu Cyclops-luokan monitori. == Valmistus == Alus tilattiin Palmers Shipbuilding and Iron Companyltä ja sen köli laskettiin 5. syyskuuta 1870. Alus laskettiin vesille 14. lokakuuta 1871 ja se valmistui 19. maaliskuuta 1877.Gardiner, Robert s. 25 == Palvelus == Alus otettiin palvelukseen huhtikuussa 1872 ja se myytiin romutettavaksi 12. toukokuuta 1903. == Lähteet == * * === Viitteet === Luokka:Cyclops-luokan monitorit Luokka:Palmersin valmistamat alukset
HMS Hecate (1871)

HMS Hecate oli Britannian kuninkaallisen laivaston vuonna 1871 vesillelaskettu Cyclops-luokan monitori. == Valmistus == Alus tilattiin Cubitt Townista J&W; Dudgeonilta ja sen köli laskettiin 5. syyskuuta 1870. Alus laskettiin vesille 30. syyskuuta 1871 ja se valmistui 24. toukokuuta 1877.Gardiner, Robert s. 25 == Palvelus == Alus otettiin palvelukseen huhtikuussa 1872 ja se myytiin romutettavaksi 12. toukokuuta 1903. == Lähteet == * * === Viitteet === Luokka:Cyclops-luokan monitorit